NELJANDA KOOSSEISU

MÄÄRUS

Haapsalu,			01. aprill 2005 nr 
									EELNÕU

Haapsalu Linnavolikogu 29.10.2004.a.
määrusega nr 42 kinnitatud 
“Haapsalu linna arengukava 2004-2009”
muutmine

Juhindudes kohaliku omavalitsuse korralduse seaduse § 9, § 22 lg 1 p 7, § 23, § 37 , Haapsalu põhimääruse § 12 lg 1 p 7, § 58, § 62 ja haldusmenetluse seadusest, Haapsalu Linnavolikogu määrab:

1.	Muuta Haapsalu Linnavolikogu 29.10.2004.a määrusega nr 42 kinnitatud “Haapsalu linna arengukava 2004-2009” järgmiselt:
a.	Lisada “Arendusvaldkondade arengusuundade valikud” nimistusse punkt “Linnavara kaasajastamine ja renoveerimine.”
b.	Lisada peatüki “Arendusvaldkonnad” alalõigu “Majanduskeskkond” lõppu tekst:	“Linnavara kaasajastamine ja renoveerimine
•	Linnale kuuluvate äripindade kaasajastamine
•	Linnale kuuluvate eluruumide renoveerimine”.
c.	Lisada peatüki “Arendusvaldkonnad” alalõigu “Elu- ja sotsiaalkeskkond”  alamosasse “Tervishoid, Kompleksse terviseteenuse pakkumine linnas” alampunkti “Parandada haigla funktsionaalsust ja viia haiglahoone kaasaegsele tehnilisele tasemele” lõppu tekst : 	“toetada haigla funktsionaalsete osakondade renoveerimist”.
d.	Lisada peatüki “Arendusvaldkonnad” alalõigu “Tehiskeskkond” alamosa “Tagada sotsiaal-, spordi- ja haridusasutuste infrastruktuuri jätkusuutlikkus” alampunkti “Kaasajastada ja renoveerida kooli- ja lasteaiahooned” lõppu tekst : “Laiendada ja renoveerida Haapsalu Gümnaasiumi toimetulekuõppe klasside ruumid Haapsalu Sotsiaalmajas”. 
e.	Asendada “Haapsalu linna arengukava 2004-2009” lisaks olev realisatsiooniplaan uue redaktsiooniga (lisa 1).

2.	Linnavolikogu kantseleil saata määrus avaldamiseks Riigikantseleile.

3.	Määrus jõustub kolmandal päeval pärast avalikustamist linnavolikogu kantseleis.

4.	Käesoleva määruse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul määruse jõustumisest.

Andres Ammas
Volikogu esimees

Esitaja: linnavalitsus, 18.03.2005
Juhtivkomisjonid:	kommunaalkomisjon
			rahanduskomisjon

SELETUSKIRI
Eelnõule “Haapsalu Linnavolikogu 29.10.2004.a. määrusega nr 42 kinnitatud “Haapsalu linna arengukava 2004-2009” muutmine” 

Haapsalu linna arengukava 2004-2009 muudatuste tegemise vajadus on tingitud alljärgnevatest põhjustest:
1.	viia arengukava paremini kooskõlla Haapsalu Linnavolikogu poolt heaks kiidetud Haapsalu linna 2005.a. eelarvega;
2.	viia arengukava kooskõlla Haapsalu Linnavalitsuse poolt 2005 aastal finantseerimiseks ettevalmistatavate uute projektidega;
3.	viia arengukavasse sisse renoveerimist vajavaid objekte, millele tekib võimalus 2005.a. jooksul esitada rahastustaotlusi Eestis tegutsevatele ja rahvusvahelistele fondidele (Haapsalu Gümnaasiumi toimetulekuklassid, Läänemaa Haigla).

Linnavalitsus teeb ettepaneku eelnõu määrusena vastu võtta

Teet Kallasvee
Linnapea.